
Statybos techninis reglamentas

STR 1.07.01:2010

STATYBĄ LEIDŽIANTYS DOKUMENTAI

I. BENDROSIOS NUOSTATOS


1. Šis statybos techninis reglamentas (toliau - Reglamentas) detalizuoja Statybos įstatymo [5.2] 23 straipsnio nuostatas, reglamentuojančias statybą leidžiančių dokumentų išdavimo procedūras.


2. Reglamento nuostatos taikomos išduodant statybą leidžiančius dokumentus statybai Lietuvos Respublikos teritorijoje, teritoriniuose vandenyse ir tarptautiniuose vandenyse esančiame jos kontinentiniame šelfe, į kurį Lietuvos Respublika turi išimtines teises.


3. Reglamento nuostatos netaikomos išduodant leidimus statyti, rekonstruoti, kapitališkai remontuoti ar griauti branduolinės energetikos objektus.

II. SĄVOKOS


4. Šiame Reglamente vartojamos sąvokos nurodytos Statybos įstatymo [5.2] 2 straipsnyje.

III. NUORODOS


5. Reglamente pateikiamos nuorodos į šiuos teisės aktus:


5.1. Lietuvos Respublikos civilinį kodeksą (Žin., 2000, Nr. 74-2262);


5.2. Lietuvos Respublikos statybos įstatymą (Žin., 1996, Nr. 32-788; 2001, Nr. 101-3597);


5.3. Lietuvos Respublikos pajūrio juostos įstatymą (Žin., 2002, Nr. 73-3091).


5.4. Lietuvos Respublikos 2000 m. gruodžio 15 d. nutarimą Nr. 1458 "Dėl konkrečių valstybės rinkliavos dydžių ir šios rinkliavos mokėjimo ir grąžinimo taisyklių patvirtinimo" (Žin., 2000, Nr. 108-3463; 2008, Nr. 36-1285);


5.5. statybos techninį reglamentą STR 1.05.06:2010 "Statinio projektavimas", patvirtintą Lietuvos Respublikos aplinkos ministro 2010 m. rugsėjo 27 d. įsakymu Nr. D1-808 "Dėl statybos techninio reglamento STR 1.05.06:2010 "Statinio projektavimas" patvirtinimo" (Žin., 2010, Nr. 115-5902);


5.6. statybos techninį reglamentą STR 2.03.01:2001 "Statiniai ir teritorijos. Reikalavimai žmonių su negalia reikmėms", patvirtintą Lietuvos Respublikos aplinkos ministro 200m. birželio 14 d. įsakymu Nr. 317 "Dėl STR 2.03.01:2001 "Statiniai ir teritorijos. Reikalavimai žmonių su negalia reikmėms" patvirtinimo" (Žin., 2001, Nr. 53-1898; 2010, Nr. 52-2582);


5.7. Specialiųjų žemės ir miško naudojimo sąlygų, patvirtintų Lietuvos Respublikos Vyriausybės 1992 m. gegužės 12 d. nutarimu Nr. 343 (Žin., 1992, Nr. 22-652);


5.8. Gyvūninio maisto tvarkymo subjektų veterinarinio patvirtinimo ir registravimo tvarkos aprašą, patvirtintą Valstybinės maisto ir veterinarijos tarnybos direktoriaus 2005 m. gruodžio 30 d. įsakymu Nr. B1-738 (Žin., 2005, Nr. 8-312);


5.9. Maisto tvarkymo subjektų patvirtinimo ir registravimo reikalavimus, patvirtintus Valstybinės maisto ir veterinarijos tarnybos direktoriaus 2008 m. spalio 15 d. įsakymu Nr. B1-527 (Žin., 2008, Nr. 123-4693).

IV. LEIDIMAS STATYTI NAUJĄ STATINĮ, REKONSTRUOTI STATINĮ,

ATNAUJINTI (MODERNIZUOTI) PASTATĄ


6. Norint gauti leidimą statyti naują ar rekonstruoti statinį (išskyrus leidimą statyti naują statinį pajūrio juostoje [5.3] ir leidimą statyti naują ar rekonstruoti statinį Lietuvos Respublikos teritoriniuose vandenyse ir tarptautiniuose vandenyse esančiame jos kontinentiniame šelfe, į kurį Lietuvos Respublika turi išimtines teises), rekonstruoti nesudėtingą statinį į neypatingą ar ypatingą statinį, pagal atitinkamą patvirtintą pastatų atnaujinimo (modernizavimo) programą atnaujinti (modernizuoti) pastatą, savivaldybės administracijai pateikiamas prašymas (Reglamento 1 priedas), Lietuvos Respublikos statybos įstatymo (toliau – Statybos įstatymas) 23 straipsnio 7, 8 ar 9 dalyse nurodyti dokumentai ir Reglamento 10 priede nurodyti rašytiniai pritarimai (raštai) projekto sprendiniams. Statybos, rekonstravimo ar pastato atnaujinimo (modernizavimo) projekto (toliau – projektas) popierinį variantą turi sudaryti šios dalys: bendroji, pasirengimo statybai ir statybos darbų organizavimo, sklypo sutvarkymo, aplinkos apsaugos, gaisrinės saugos (kai jos privalomos) [5.5]. Į kompiuterinę laikmeną (pvz., kompaktinį diską) turi būti įrašytos visos projekto dalys; jei statinio elektroninis projektas didesnis kaip 10 MB, ši laikmena formuojama taip:

6.1. atskira rinkmena (failu), suteikus jai pavadinimą „Turinys“, pateikiamas kompiuterinėje laikmenoje įrašytų statinio projekto rinkmenų sąrašas, nurodant kiekvienos rinkmenos bendrą puslapių skaičių, kiekvienoje rinkmenoje įrašytų tekstinių ir grafinių dokumentų pavadinimus eilės tvarka ir kiekvieno jų puslapių skaičių; 

6.2. kiekvienai statinio elektroninio projekto rinkmenai turi būti suteiktas pavadinimas, išreikštas skaitmeniu, pradedant nuo „1“; 

6.3. kiekvienos statinio elektroninio projekto rinkmenos nuskenuotų tekstinių ir grafinių dokumentų spalva turi atitikti originalo spalvą; kompiuterinė laikmena formuojama taip, kad joje būtų įrašyta kuo mažiau rinkmenų; rinkmena formuojama, pateikiant kuo daugiau tekstinių ir / ar grafinių dokumentų; 

6.4. kiekvienos rinkmenos tekstinio ar grafinio dokumento minimalus raiškos reikalavimas – 200 dpi, maksimalus rinkmenos dydis – 10 MB, galimi rinkmenos tekstinių ar grafinių dokumentų formatai – *.pdf, *.jpg, *.gif, *.tif, *.png.“. Jei teikiama kompiuterinė laikmena su el. parašais patvirtintomis statinio projekto rinkmenomis, maksimalus kiekvienos el. parašu patvirtintos rinkmenos dydis – 10 MB, galimi el. parašu patvirtintų rinkmenų tekstinių ar grafinių dokumentų formatai – docx, odt, xlsx, ods, pdf, tif, jpg, png.

7. Prašymą ir kitus dokumentus pateikiant nuotoliniu būdu, pasinaudojant Lietuvos Respublikos statybos leidimų ir statybos valstybinės priežiūros informacine sistema "Infostatyba" (toliau - IS "Infostatyba"), www.planuojustatyti.lt užpildomi atitinkami laukai, nurodytose vietose pridedami privalomi pateikti dokumentai, juos formuojant pagal Reglamento 6 punkte nurodytus reikalavimus. Kompiuterinėje laikmenoje įrašytas projektas turi būti pasirašytas (patvirtintas) projektą privalančių pasirašyti asmenų (projekto vadovo, projekto dalių vadovų) elektroniniais parašais.


8. Įgaliotas savivaldybės administracijos valstybės tarnautojas per 3 darbo dienas patikrina:


8.1. ar projektas pasirašytas (patvirtintas) elektroniniais projekto vadovo ir projekto dalių vadovų parašais; jei nėra visų būtinų elektroninių parašų, apie tai prašymo pateikėjas informuojamas per IS "Infostatyba";


8.2. ar pateikti visi privalomi pateikti dokumentai; jei jų trūksta, apie tai prašymo pateikėjas informuojamas per IS "Infostatyba";


8.3. ar dokumentai suformuoti pagal Reglamento 6 punkto reikalavimus; jei dokumentai suformuoti ne nustatyta tvarka, apie tai prašymo pateikėjas informuojamas per IS "Infostatyba";


8.4. ar prašyme nurodytas statytojas turi teisę būti statytoju pagal Statybos įstatymo 23 straipsnio 3 straipsnio 1 ir 2 dalių reikalavimus (išskyrus Reglamento 7 priede nustatytas išimtis); nustačius, kad tokios teisės prašyme nurodytas statytojas neturi, prašymo pateikėjas informuojamas per IS "Infostatyba", kad jo prašymas dėl šios priežasties nepriimamas;


8.5. ar gauta Statybos įstatymo 23 straipsnio 23 dalies 1 punkte nurodytos informacijos; jei esama tokios informacijos ir prašyme nurodyti ne su savavališkos statybos padarinių šalinimu susiję statybos darbai (statiniai), prašymo pateikėjas informuojamas per IS "Infostatyba", kad jo prašymas dėl šios priežasties nepriimamas.


9. Jei įvykdyti Reglamento 8 punkte nurodyti reikalavimai, savivaldybės administracijos įgaliotas valstybės tarnautojas IS "Infostatyba" užregistruoja prašymą ir ne vėliau kaip per 2 darbo dienas joje paskelbia subjektus, jų įgaliotus padalinius ar įstaigas (toliau - subjektai), kurie privalo pagal Reglamento 9 priede nurodytą kompetenciją patikrinti projekto atitiktį Statybos įstatymo 20 straipsnio 3 dalyje nustatytiems reikalavimams:


9.1. tikrinant naujo statinio statybos ar statinio rekonstravimo projektą - Reglamento 9 priede nurodyti subjektai;


9.2. tikrinant pastato atnaujinimo (modernizavimo) projektą - Reglamento 9 priedo 1, 3, 4, 5 punktuose nurodyti subjektai.


10. Paskelbus projektą privalančius patikrinti subjektus, per IS "Infostatyba" kiekvienam subjektui automatiškai el. paštu išsiunčiamas pranešimas apie prievolę patikrinti projektą. Gavęs šį pranešimą, subjektas ne vėliau kaip kitą darbo dieną paskelbia IS "Infostatyba", koks konkretus asmuo tikrins šį projektą. Projektas tikrinamas per Statybos įstatymo 23 straipsnio 18 dalyje nurodytus terminus. Jei projektą tikrinančiam asmeniui trūko informacijos (paaiškinimų, dokumentų, projekto dalių ar Aplinkos ministerijos nustatytais atvejais - projekto popierinio varianto), ir jis ne vėliau kaip prieš 10 darbo dienų iki projekto patikrinimo termino pabaigos dėl tokios informacijos pateikimo pagrįstai kreipėsi (apie tai paskelbdamas IS "Infostatyba") į statytoją, jo įgaliotą asmenį (prašymo pateikėją) ar projektuotoją (projekto vadovą), bet šis jos per 3 darbo dienas nepateikė, šiuo atveju projektą tikrinantis asmuo IS "Infostatyba" pažymi pavėluotų pateikti informaciją dienų skaičių, kuriuo pratęsiamas projekto patikrinimo terminas. Jei informacija nepateikiama iki projekto patikrinimo termino pabaigos, projektą tikrinantis asmuo IS "Infostatyba" pažymi savo nepritarimą projektui, kaip nepritarimo projektui motyvą nurodydamas informacijos nepateikimą, pridėdamas ir kitus nepritarimo projektui motyvus, jei jų yra, taip pat pagrįsto sprendimo nepritarti projektui (jei jis buvo priimtas) kopiją.


11. Projektą tikrinantis asmuo ne vėliau kaip iki Statybos įstatymo 23 straipsnio 18 dalyje nurodyto projekto patikrinimo termino (įskaitant termino pratęsimą) pabaigos IS "Infostatyba" paskelbia savo pritarimą ar nepritarimą projektui. Nepritariant projektui, IS "Infostatyba" paskelbiami nepritarimo motyvai, nurodant konkrečius Statybos įstatymo 20 straipsnio 3 dalyje nustatytų reikalavimų pažeidimus. Prašymo pateikėjas informaciją apie kiekvieną nepritarimą projektui ir nepritarimo motyvus gauna per IS "Infostatyba" iškart po šio nepritarimo paskelbimo joje.


12. Jei projektui pritarė visi privalėję jį patikrinti subjektai (įskaitant ir savivaldybės administraciją), savivaldybės administracijos įgaliotas valstybės tarnautojas apie tai, kad statybą leidžiantis dokumentas yra išduodamas, paskelbia IS "Infostatyba" ne vėliau kaip per 3 darbo dienas nuo projekto patikrinimo termino pabaigos (įskaitant termino pratęsimą); apie tai prašymo pateikėjas automatiškai informuojamas el. paštu. Jei projektui visi privalėję jį patikrinti subjektai pritarė iki pasibaigiant projekto patikrinimo terminui, šiame punkte nurodyti veiksmai gali būti atliekami nelaukiant projekto patikrinimo termino pabaigos.


13. Per nustatytą projekto patikrinimo terminą (įskaitant termino pratęsimą) subjektui nepateikus savo sprendimo (pritarimo ar nepritarimo projektui), laikoma, kad projektui subjektas pritaria.


14. Jei per projekto patikrinimo terminą projektui nepritarė nors vienas iš privalėjusių jį patikrinti subjektų, savivaldybės administracijos įgaliotas valstybės tarnautojas apie tai, kad statybą leidžiantis dokumentas neišduodamas, pažymi IS "Infostatyba" tik tuo atveju, jei nepritaręs projektui subjektas IS "Infostatyba" nurodė savo nepritarimo motyvus. Nepateikus nepritarimo projektui motyvų arba kilus abejonių dėl šių motyvų pagrįstumo, savivaldybės administracijos įgaliotas valstybės tarnautojas savo iniciatyva arba statytojo ar jo įgalioto asmens prašymu turi teisę ne ilgesniam kaip 10 darbo dienų terminui sustabdyti statybą leidžiančio dokumento išdavimo procedūrą (tai pažymėdamas IS "Infostatyba") ir ne vėliau kaip per 5 darbo dienas organizuoti suinteresuotų šalių (projektui nepritarusių subjektų, statybos valstybinės priežiūros institucijos atstovo, prašymo pateikėjo, kt.) pasitarimą, kad išsiaiškintų kilusius neaiškumus. Neišsprendus klausimo dėl galbūt nepagrįsto nepritarimo projektui, savivaldybės administracija raštu kreipiasi į subjektą (padalinį) tikrinti projektus įgaliojusią instituciją, prašydama patvirtinti pagrįstais arba pripažinti nepagrįstais nepritarimo projektui motyvus. Institucija atsakymą privalo pateikti ne vėliau kaip per 5 darbo dienas. Jei institucija raštu patvirtina nepritarimo projektui motyvus pagrįstais, statybą leidžiantis dokumentas neišduodamas. Jei institucija nepritarimo projektui motyvus pripažįsta nepagrįstais, statybą leidžiantis dokumentas išduodamas, o rašto kopija paskelbiama IS "Infostatyba".


15. Jei projektui nepritariama, apie tai, pridėdamas visus nepritarimo motyvus, savivaldybės administracijos įgaliotas valstybės tarnautojas paskelbia IS "Infostatyba" ne vėliau kaip per 2 darbo dienas po projekto patikrinimo termino pabaigos, arba iki šio termino pabaigos, jei gauti visų projektą privalėjusių patikrinti subjektų pritarimai/nepritarimai projektui.


16. Jei prašymą išduoti statybą leidžiantį dokumentą pateikti nuotoliniu būdu nėra galimybės, prašymas ir visi privalomi pateikti dokumentai (tarp jų - papildomas projekto popierinis variantas, kurį savivaldybės administracija pasilieka kontrolei vykdyti) pateikiami savivaldybės administracijai tiesiogiai. Savivaldybės administracijos įgaliotas valstybės tarnautojas prašymą ir visus privalomus pateikti dokumentus paskelbia IS "Infostatyba". Toliau atliekamos šiame skyriuje nurodytos procedūros. Informaciją apie projekto patikrinimo termino pratęsimą, projekto patikrinimo procedūrų eigą, statybą leidžiančio dokumento išdavimą ar neišdavimą savivaldybės administracijos įgaliotas valstybės tarnautojas statytoją (užsakovą) ar jo įgaliotą asmenį informuoja raštu arba el. paštu.


17. Jei dėl techninių ar kitų kliūčių atlikti šio skyriaus 6-16 punktuose nurodytas procedūras naudojantis IS "Infostatyba" nėra galimybės, jos atliekamos naudojantis savivaldybės administracijos dokumentų valdymo sistema. Šiuo atveju prašymo pateikėjui savivaldybės administracija išduoda (ar išsiunčia paštu) savivaldybės administracijos nustatytos formos privalančių patikrinti projektą subjektų sąrašą ir specialiu el. paštu (specialiai sukurtu el. pašto adresu, skirtu informacijai apie projektų tikrinimo procedūras pateikti ir gauti), pridėdama minėto sąrašo kopiją, informuoja sąraše nurodytus subjektus apie jų prievolę patikrinti projektą. Statytojas ar jo įgaliotas asmuo į projektą tikrinančius subjektus per 3 darbo dienas kreipiasi tiesiogiai, pateikdamas laisvos formos prašymą patikrinti projektą ir pridėdamas kompiuterinę laikmeną su projekto įrašu (nuskenuotą projektą su privalančių pasirašyti projektą asmenų parašais arba projektą, patvirtintą jų elektroniniais parašais). Projektą pateikus pavėluotai, subjektas specialiu el. paštu informuoja savivaldybės administraciją apie projekto patikrinimo pratęsimą, nurodydamas pavėluotų pateikti projektą dienų skaičių; savivaldybės administracija šią informaciją perduoda kitiems projektą tikrinantiems subjektams. Savo pritarimus/nepritarimus projektui subjektai pateikia statytojui ar jo įgaliotam asmeniui rašytine forma tiesiogiai arba paštu, o savivaldybės administracijai - specialiu el. paštu, pridėdami sprendimo pritarti/nepritarti projektui su įgaliotų asmenų parašais kopiją. Projekto tikrinimo metu subjektai ir savivaldybių administracijos visa informacija keičiasi specialiu el. paštu. Procedūros ir terminai analogiški šio skyriaus 6-16 punktuose nurodytoms procedūroms ir terminams.


18. Statybą leidžiantys dokumentai išduodami ne vėliau kaip per Statybos įstatymo 23 straipsnio 21 dalyje nurodytus terminus, o tais atvejais, kai buvo pratęstas projekto patikrinimo terminas, - ne vėliau kaip per Statybos įstatymo 23 straipsnio 21 dalyje nurodytus terminus, pridedant projekto patikrinimo pratęsimo dienų skaičių. Jei buvo nuspręsta leisti statyti statinį laikinai naudoti, statybą leidžiančiame dokumente nurodomas statinio laikino naudojimo terminas.

V. LEIDIMAS STATYTI NAUJĄ STATINĮ PAJŪRIO JUOSTOJE


19. Norėdamas gauti leidimą statyti naują statinį pajūrio juostoje, statytojas kreipiasi į savivaldybės administraciją, pateikdamas prašymą pritarti numatomo naujo statinio (-ių) statybai ir projektinius pasiūlymus.


20. Savivaldybės administracija prašymą ir projektinius pasiūlymus apsvarsto viešai ir, surinkusi už atitinkamų veiklos sričių priežiūrą atsakingų valstybės institucijų (pagal įstatymų ir kitų teisės aktų nustatytą kompetenciją) bei kitų suinteresuotų organizacijų pasiūlymus, juos apibendrina bei per vieną mėnesį nuo prašymo užregistravimo dienos perduoda Valstybinei teritorijų planavimo ir statybos inspekcijai prie Aplinkos ministerijos (toliau - Inspekcija).


21. Inspekcija pagal gautus dokumentus (projektinius pasiūlymus, viešo svarstymo išvadas ir suinteresuotų institucijų ir organizacijų pasiūlymus) parengia išvadą, ar numatoma statyba ir veikla atitinka Pajūrio juostos įstatymo 5 straipsnyje nurodytų teritorijų planavimo dokumentų sprendinius ir pajūrio juostos nustatymo tikslus. Parengtą išvadą ir su ja susijusius dokumentus Inspekcija per vieną mėnesį nuo dokumentų gavimo dienos pateikia Aplinkos ministerijai.


22. Aplinkos ministerija, gautus dokumentus apsvarsčiusi ir įvertinusi, per 5 darbo dienas priima sprendimą dėl jų teikimo Vyriausybei sprendimui priimti. Priėmus sprendimą teikti dokumentus Vyriausybei, jie pateikiami per 5 darbo dienas.


23. Gavusi Vyriausybės sprendimą pritarti pateiktiems dokumentams (pritarti numatomai naujo statinio (statinių) statybai, Aplinkos ministerija šį sprendimą per 3 darbo dienas persiunčia statytojui. Jei Vyriausybė priėmė sprendimą nepritarti numatomai statybai, apie tai Aplinkos ministerija per 3 darbo dienas raštu informuoja statytoją.


24. Statytojas, gavęs Vyriausybės sprendimą pritarti numatomai statybai, šio Reglamento IV skyriuje nustatyta tvarka pateikia prašymą (Reglamento 1 priedas), Vyriausybės sprendimą ir kitus Statybos įstatymo 23 straipsnio 7 dalyje privalomus pateikti dokumentus Būsto ir urbanistinės plėtros agentūrai.


25. Būsto ir urbanistinės plėtros agentūra leidimo statyti naują (-us) statinį (-ius) pajūrio juostoje išdavimo procedūras atlieka Reglamento IV skyriuje nurodytai tvarkai analogiška tvarka.

VI. LEIDIMAS STATYTI NAUJĄ STATINĮ, REKONSTRUOTI STATINĮ LIETUVOS RESPUBLIKOS TERITORINIUOSE VANDENYSE IR TARPTAUTINIUOSE VANDENYSE ESANČIAME JOS KONTINENTINIAME ŠELFE, Į KURĮ LIETUVOS RESPUBLIKA TURI IŠIMTINES TEISES


26. Norėdamas gauti leidimą statyti naują (-us) statinį (-ius), rekonstruoti statinį (-ius) Lietuvos Respublikos teritoriniuose vandenyse ir tarptautiniuose vandenyse esančiame jos kontinentiniame šelfe, į kurį Lietuvos Respublika turi išimtines teises, statytojas kreipiasi į Inspekciją, pateikdamas prašymą (Reglamento 1 priedas) ir Statybos įstatymo 23 straipsnio 7 ar 8 dalyse nurodytus dokumentus.


27. Inspekcija leidimo statyti naują statinį (-ius) ar rekonstruoti statinį (-ius) išdavimo procedūras atlieka Reglamento IV skyriuje nurodytai tvarkai analogiška tvarka.

VII. RAŠYTINIAI PRITARIMAI STATINIO PROJEKTUI


28. Norint gauti rašytinį pritarimą Statybos įstatymo 20 straipsnio 1 dalies 4-13 punktuose nurodytiems projektams, savivaldybės administracijai arba Inspekcijai (statinio statybos Lietuvos Respublikos teritoriniuose vandenyse ir tarptautiniuose vandenyse esančiame jos kontinentiniame šelfe, į kurį Lietuvos Respublika turi išimtines teises, atveju) pateikiamas prašymas (Reglamento 3 priedas), Statybos įstatymo 23 straipsnio 10 dalyje nurodyti dokumentai ir Reglamento 10 priede nurodyti rašytiniai pritarimai (raštai) projekto sprendiniams.


29. Projektą pagal kompetenciją tikrina Reglamento 9 priedo 1, 3, 4, 5 punktuose nurodyti subjektai.


30. Projekto patikrinimo procedūros, išskyrus šiame skyriuje nurodytas, atliekamos analogiškos nurodytoms Reglamento IV skyriuje procedūroms. Savo pritarimus projektui subjektai paskelbia IS "Infostatyba" arba raštu pateikia savivaldybės administracijai arba Inspekcijai.


31. Baigus projekto patikrinimo procedūras, statytojui ar jo įgaliotam asmeniui ne vėliau kaip per Statybos įstatymo 23 straipsnio 21 dalyje nurodytus terminus (pridėjus projekto patikrinimo pratęsimo terminą) išduodamas rašytinis pritarimas projektui (Reglamento 13 priedas).


32. Atvejai, kada privaloma rengti atitinkamos rūšies statinio projektą ir gauti šiam projektui rašytinį pritarimą, pateikiami Reglamento 6 priede.

VIII. RAŠYTINIAI ŽEMĖS SKLYPO AR GRETIMŲ ŽEMĖS SKLYPŲ SAVININKŲ

AR VALDYTOJŲ SUTIKIMAI


33. Kai naujo nesudėtingo statinio statybos ar nesudėtingo statinio rekonstravimo atveju pagal teisės aktų reikalavimus neprivaloma parengti supaprastinto statybos projekto arba supaprastinto rekonstravimo projekto, kaip statybą leidžiančius dokumentus privaloma turėti rašytinius sutikimus (susitarimus):


33.1. žemės sklypo bendraturčių - kai žemės sklypas nuosavybės teise priklauso dviem (keliems) bendraturčiams;


33.2. besiribojančių žemės sklypų (teritorijų) savininkų ar valdytojų - kai statinį numatoma statyti ar rekonstruoti arčiau sklypų ribų, negu numatyta teisės aktuose (tik tuo atveju, jei teisės aktai tokį susitarimą numato); statinio rekonstravimo atveju tokie rašytiniai sutikimai (susitarimai) neprivalomi, jei nėra mažinamas esamas atstumas nuo rekonstruojamo statinio esamų konstrukcijų (neįskaičiuojant apšiltinamojo sluoksnio storio) iki besiribojančių sklypų ribų, arba naujos konstrukcijos įrengiamos teisės aktų nustatytais atstumais iki besiribojančių sklypų ribų; atvejai, kai būtina gauti besiribojančių žemės sklypų (teritorijų) savininkų ar valdytojų rašytinius sutikimus, detalizuojami Reglamento 11 priede;


33.3. žemės sklypo savininko ar valdytojo - kai statinį numatoma statyti ar rekonstruoti ne statytojui priklausančiame ar valdomame žemės sklype.


34. Šiame skyriuje nurodyti rašytiniai sutikimai (susitarimai) privalomi ir tais atvejais, kai statybai vykdyti privaloma gauti Reglamento IV ar VI skyriuose nurodytus statybą leidžiančius dokumentus. Rašytiniai sutikimai (susitarimai) pasirašomi Civilinio kodekso [5.1] VI knygos II dalyje nustatyta tvarka.

IX. LEIDIMAS TĘSTI SUSTABDYTĄ STATYBĄ


35. Norėdamas tęsti sustabdytą statybą, statytojas (užsakovas) Inspekcijai tiesiogiai arba pasinaudodamas IS "Infostatyba" pateikia prašymą leisti tęsti sustabdytą statybą (Reglamento 4 priedas). Prašymą įgaliotas Inspekcijos pareigūnas per 3 darbo dienas įregistruoja IS "Infostatyba" arba Inspekcijos dokumentų valdymo sistemoje, jei dėl techninių kliūčių ar kitų priežasčių nėra galimybės įregistruoti prašymą IS "Infostatyba".


36. Jei statybos sustabdymo priežastys yra pašalintos, Inspekcijos įgaliotas pareigūnas ne vėliau kaip per 10 darbo dienų nuo prašymo įregistravimo dienos leidžia tęsti sustabdytą statybą (Reglamento 5 priedas). Jei sustabdytą statybą tęsti neleidžiama, apie tai statytojas (užsakovas) per 10 darbo dienų nuo prašymo įregistravimo dienos informuojamas raštu nurodant priežastis.

X. STATYBĄ LEIDŽIANČIŲ DOKUMENTŲ PERREGISTRAVIMAS


37. Asmuo, įsigijęs nuosavybės teise statinį, kuriame nebuvo užbaigti statybos darbai, norėdamas tęsti šio statinio statybos darbus, statybą leidžiantį dokumentą išduodančiam subjektui tiesiogiai ar pasinaudodamas IS "Infostatyba" pateikia prašymą perregistruoti jo (šio asmens) vardu statybą leidžiantį dokumentą (Reglamento 8 priedas). Šiame skyriuje nurodyta tvarka taip pat perregistruojami statybą leidžiantys dokumentai, subjektui pakeitus pavadinimą (reorganizavimo atveju) - subjekto nauju pavadinimu; šiuo atveju registruoti nebaigtą statyti statinį Nekilnojamojo turto registre nebūtina. Perregistruojami tik galiojantys statybą leidžiantys dokumentai. Ūkininko sodybos statinių statybą leidžiantys dokumentai perregistruojami tik asmenų, turinčių ūkininko pažymėjimą, vardu.


38. Gavęs prašymą, statybą leidžiantį dokumentą išduodančio subjekto įgaliotas pareigūnas:


38.1. ne vėliau kaip kitą darbo dieną prašymą įregistruoja IS "Infostatyba" arba subjekto dokumentų valdymo sistemoje, jei dėl techninių kliūčių ar kitų priežasčių įregistruoti prašymą IS "Infostatyba" nėra galimybės;


38.2. ne vėliau kaip per 5 darbo dienas nuo prašymo įregistravimo dienos patikrina, ar asmuo, kurio vardu pateiktas prašymas, atitinka statytojui Statybos įstatymo 3 straipsnio 2 dalies 1 ir 3 punktuose keliamus reikalavimus;


38.3. ne vėliau kaip per 10 darbo dienų nuo prašymo įregistravimo dienos išduoda prašymą pateikusiam asmeniui jo vardu naują statybą leidžiantį dokumentą, jei asmuo, kurio vardu pateiktas prašymas, atitinka statytojui Statybos įstatymo 3 straipsnio 2 dalies 1 ir 3 punktuose keliamus reikalavimus; šiuo atveju naujame statybą leidžiančiame dokumente įrašomas naujas jo numeris, nurodomas buvusio statybą leidžiančio dokumento numeris ir išdavimo data, o buvęs statybą leidžiantis dokumentas IS "Infostatyba" (ar dokumentų valdymo sistemoje, žr. 38.1 punktą) pažymimas kaip negaliojantis; perregistruojant leidimą statyti naują laikiną statinį, naujame leidime įrašoma buvusi statinio naudojimo pabaigos data;


38.4. ne vėliau kaip per 5 darbo dienas raštu, nurodydamas motyvus, informuoja prašymą pateikusį asmenį apie tai, kad statybą leidžiantis dokumentas šio asmens vardu negali būti perregistruotas.

XI. INFORMACIJOS APIE RANGOVO IR PAGRINDINIŲ STATYBOS SRIČIŲ

VADOVŲ PASAMDYMĄ AR PASKYRIMĄ PASKELBIMAS


39. Statytojas informaciją apie rangovo pasamdymą ir kiekvieno pagrindinių statybos sričių vadovo, nurodyto Statybos įstatymo 12 straipsnio 1 dalies 12 punkte, pasamdymą ar paskyrimą ne vėliau kaip per 3 darbo dienas nuo jų pasamdymo ar paskyrimo paskelbia IS "Infostatyba" interneto tinklalapyje www. planuojustatyti.lt arba pateikia raštu Inspekcijai, nurodydamas:


39.1. duomenis apie rangovą: fizinio asmens vardą, pavardę, asmens kodą, atestato Nr.; juridinio asmens pavadinimą, teisinę formą, juridinio asmens kodą, registrą, kuriame kaupiami ir saugomi duomenys apie juridinį asmenį, juridinio asmens buveinę, atestato numerį; pasamdymo dokumento pavadinimą ir datą;


39.2. duomenis apie pagrindinių statybos sričių vadovus: vardą, pavardę, asmens kodą, atestato numerį; pasamdymo ar paskyrimo dokumento pavadinimą ir datą;


39.3. statytojo duomenis: fizinio asmens vardą, pavardę, asmens kodą; juridinio asmens pavadinimą, teisinę formą, juridinio asmens kodą, registrą, kuriame kaupiami ir saugomi duomenys apie juridinį asmenį, juridinio asmens buveinę;


39.4. duomenis apie statybą leidžiantį dokumentą: numerį, išdavimo datą, išdavusio subjekto pavadinimą.

XII. BAIGIAMOSIOS NUOSTATOS


40. Statybą leidžiančiuose dokumentuose statinio laikino naudojimo terminas (data, iki kada statinys turi būti nugriautas) nustatomas:


40.1. statytojo (užsakovo) prašymu;


40.2. statybą leidžiantį dokumentą išduodančio subjekto motyvuotu sprendimu, kuris priimamas atsižvelgiant į specialiuosius reikalavimus, galiojančius teritorijų planavimo dokumentus, patvirtintus toje teritorijoje strateginius planus ir kitus teisės aktus.


41. Baigiantis laikino statinio naudojimo terminui, šio statinio savininkas ar valdytojas gali raštu (laisva forma) kreiptis į statinio laikino naudojimo terminą nustačiusį subjektą, prašydamas pratęsti laikino statinio naudojimo terminą konkrečiam terminui; prie prašymo pateikiamas subjekto išduotas statybą leidžiantis dokumentas, kuriame nurodytas statinio laikino naudojimo terminas. Subjektas, atsižvelgdamas į galiojančius teritorijų planavimo dokumentus, patvirtintus toje teritorijoje strateginius planus ir kitus teisės aktus, įvertina galimybę pratęsti laikino statinio naudojimo terminą prašomam terminui ir:


41.1. pratęsia laikino statinio naudojimo terminą prašyme nurodytam terminui;


41.2. pratęsia laikino statinio naudojimo terminą trumpesniam, negu prašyme nurodytas, terminui;


41.3. nepratęsia laikino statinio naudojimo termino.


42. Reglamento 41 punkte nurodyti sprendimai dėl laikino statinio naudojimo pratęsimo priimami motyvuotai, atsižvelgiant į galiojančius teritorijų planavimo dokumentus, patvirtintus toje teritorijoje strateginius planus ir kitus teisės aktus. Pratęsiant laikino statinio naudojimo terminą, statybą leidžiančiame dokumente (antraštiniame lape) subjekto įgaliotas pareigūnas nurodo naują laikino statinio naudojimo terminą, deda asmens spaudą, pasirašo ir nurodo datą. Laikino statinio naudojimo terminas pratęsiamas ar nepratęsiamas ne vėliau kaip per 10 darbo dienų nuo prašymo gavimo dienos. Apie laikino statinio termino pratęsimą ar nepratęsimą prašymo pateikėjas informuojamas raštu per 3 darbo dienas nuo sprendimo pratęsti ar nepratęsti laikino statinio naudojimo terminą dienos.


43. Išduodant statybą leidžiančius dokumentus, iš statytojų imama Vyriausybės nustatyto dydžio rinkliava [5.4].


44. Jei norima statyti kelių savivaldybių teritorijoje, prašymai išduoti statybą leidžiantį dokumentą pateikiami kiekvienai savivaldybės administracijai atskirai šio Reglamento nustatyta tvarka. Kiekvienos savivaldybės administracija išduoda statinio dalies, esančios tik jos teritorijoje, statybą leidžiantį dokumentą.


45. Iki 2010 m. spalio 1 d. išduotų galiojančių statybos leidimų galiojimo terminas automatiškai pratęsiamas neribotam terminui neatliekant papildomų procedūrų.


46. Jei projekte suprojektuoti statiniai, kurių pagal Statybos įstatymo 23 straipsnio 18, 19 ir 21 dalių reikalavimus projekto patikrinimo ir statybą leidžiančio dokumento išdavimo terminai yra skirtingi, projektas tikrinamas ir statybą leidžiantis dokumentas išduodamas per ilgiausią iš šių terminų.

47. Projektas turi atitikti prašymo išduoti statybą leidžiantį dokumentą įregistravimo dieną galiojančių teisės aktų reikalavimus. Projekto tikrinimo procedūrų metu projekto sprendiniai nekeičiami.


48. Pakeitus esminius projekto sprendinius ir norint tęsti statybą, privaloma gauti naują statybą leidžiantį dokumentą šio Reglamento nustatyta tvarka, išskyrus šiuos atvejus:


48.1. kai dėl technologinių priežasčių dalis laikančiųjų konstrukcijų (pamatų, laikančiųjų sienų ir pan.) keičiamos į turinčias ne blogesnes savybes konstrukcijas;


48.2. kai statybos metu dėl nenumatytų aplinkybių būtina dalį laikančiųjų konstrukcijų (pamatų, laikančiųjų sienų ir pan.) sustiprinti ar pakeisti į turinčias geresnes savybes konstrukcijas;


48.3. kai dėl objektyvių priežasčių (nenumatytų aplinkybių, kliūčių ir pan.), nepažeidžiant trečiųjų asmenų teisėtų interesų, tenka keisti inžinerinio tinklo ar susisiekimo komunikacijos trasos dalį.


49. Statybą leidžiantis dokumentas IS "Infostatyba" pažymimas negaliojančiu šiais atvejais:


49.1. Reglamento X skyriuje nurodyta tvarka perregistravus statybą leidžiantį dokumentą;


49.2. Reglamento nustatyta tvarka išdavus naują statybą leidžiantį dokumentą, kai keičiami esminiai projekto sprendiniai;


49.3. asmens, kurio vardu išduotas statybą leidžiantis dokumentas, prašymu.


50. Statant suformuotoje ar nesuformuotoje valstybinėje žemėje, visais atvejais privaloma gauti valstybinės žemės patikėtinio sutikimą, susitarimą, ar pan. dėl naudojimosi valstybine žeme teisės aktų nustatyta tvarka.


51. Savavališkos statybos atveju statybą leidžiantis dokumentas gali būti išduodamas tik konkrečiam savavališkai pastatytam ar statomam statiniui įteisinti, o kitų statinių tame žemės sklype (žemės sklypo dalyje, jeigu žemės sklypą nuosavybės ar kita teise valdo keli asmenys) statybai - tik tuo atveju, jei parengtas projektas apima ir savavališkai pastatyto ar statomo statinio įteisinimą.


52. Jei savavališkai pastatyto ar statomo statinio statytojas ar kitas asmuo, įsigijęs šį statinį ir pagal Statybos įstatymo 3 straipsnio nuostatas turintis teisę būti statytoju, iki 2013 m. sausio 1 d. savo noru (dar nesurašius savavališkos statybos akto) kreipiasi į statybą leidžiantį dokumentą išduodančią instituciją dėl jo išdavimo, ši institucija per 3 darbo dienas nuo prašymo išduoti statybą leidžiantį dokumentą užregistravimo dienos apie tai paskelbia IS "Infostatyba" arba, jei to atlikti nėra galimybės, raštu informuoja Inspekciją.


53. Projekto tikrinimo reikalavimai pastatų ar patalpų paskirties keitimo atvejais (statinio rekonstravimo, kapitalinio remonto, paprastojo remonto atvejais, taip pat neatliekant jokių statybos darbų) pateikiami Reglamento 12 priede.

_________________

1 priedas

(Prašymo išduoti leidimą forma)

_____________________________________________

(Leidimą išduodančio subjekto pavadinimas)

PRAŠYMAS IŠDUOTI LEIDIMĄ

STATYTI NAUJĄ (-US) STATINĮ (-IUS) / REKONSTRUOTI STATINĮ (-IUS) / ATNAUJINTI (MODERNIZUOTI) PASTATĄ (-US)

20 ___ m. _____________ _____ d. Nr. _____

Statytojas (turintis statytojo teisę asmuo) __________________________________________

(fizinio asmens vardas, pavardė, asmens kodas, adresas, tel. Nr., el. pašto adresas; juridinio asmens pavadinimas, teisinė forma, juridinio asmens kodas, registras, kuriame kaupiami ir saugomi duomenys apie juridinį asmenį, juridinio asmens buveinė, tel. Nr., el. pašto adresas)

Projektuotojas _______________________________________________________________

(fizinio asmens vardas, pavardė; juridinio asmens teisinė forma,  pavadinimas, kodas, registras, kuriame kaupiami ir saugomi duomenys apie juridinį asmenį; teisę būti projektuotoju suteikiančio dokumento pavadinimas, Nr., išdavimo data, galiojimo data) 

Projekto vadovas _____________________________________________________________

(vardas, pavardė, teisę eiti projekto vadovo pareigas suteikiančio dokumento pavadinimas, Nr., išdavimo data, galiojimo data)

Statinio projektas _____________________________________________________________

(statinio projekto pavadinimas, Nr., parengimo metai)

Statybos vieta _______________________________________________________________

(žemės sklypo kadastrinis Nr., adresas)

1. Prašau išduoti leidimą:

1.1. statyti naują (-us) statinį (-ius):

1.1.1. ______________________________________________________________________ ;

1.2. rekonstruoti statinį (-ius):

1.2.1. ______________________________________________________________________ ;

1.3. atnaujinti (modernizuoti) pastatą (-us):

1.3.1. ______________________________________________________________________ .

2. Prašau papildomai įrašyti į leidimą teisę atlikti darbus, kuriems leidimas neprivalomas, tačiau jie numatyti statinio projekte:

2.1. statyti naują (-us) statinį (-ius):

2.1.1. ______________________________________________________________________ ;

2.2. rekonstruoti statinį (-ius):

2.2.1. ______________________________________________________________________ ;

2.3. atlikti šio (šių) statinio (-ių) kapitalinį remontą:

2.3.1. ______________________________________________________________________ ;

2.4. atlikti šių (šio) statinio (-ių) paprastąjį remontą: 

2.4.1. ______________________________________________________________________ ;

2.5. griauti šį (šiuos) statinį (-ius):

2.5.1. ______________________________________________________________________ ;

2.6. neatliekant rekonstravimo ar kapitalinio remonto darbų, pakeisti šio (šių) statinio (-ių) / patalpos (-ų) paskirtį:

2.6.1. ______________________________________________________________________ .

Pastabos: 

1. Prašymo 1.1 punkto papunkčiuose nurodoma statinio pagrindinė naudojimo paskirtis, statinio kategorija, data, iki kada statinys turi būti nugriautas (jei prašoma nustatyti statinio laikino naudojimo terminą), savavališka statyba (jei norima pasinaudoti galimybe įteisinti savavališką statybą Statybos įstatymo nustatytais atvejais).

2. Prašymo 1.2, 1.3 punktų papunkčiuose nurodoma statinio pagrindinė naudojimo paskirtis (esama ir būsima, jei paskirtis keičiama), statinio kategorija, statinio unikalus Nr. 

3. Prašymo 2.1–2.6 punktų papunkčiuose nurodoma statinio (patalpos) pagrindinė naudojimo paskirtis (esama ir būsima, jei paskirtis keičiama), statinio kategorija,  statinio unikalus Nr.

Projekte suprojektuotų naujų pastatų (prašymo 1 punktas) rodikliai

	Pagrindinė naudojimo paskirtis
	Pastatų skaičius
	Butų skaičius
	Bendrasis plotas, m2
	Naudingasis plotas, m2
	Tūris,

m3

	Gyvenamoji:
	
	
	
	
	

	Vieno buto 
	
	
	
	
	

	Dviejų butų 
	
	
	
	
	

	Trijų ar daugiau butų (daugiabučiai) 
	
	
	
	
	

	Pastatai įvairių socialinių grupių reikmėms 
	
	
	
	
	

	Negyvenamoji:

	Viešbučių 
	
	×
	
	×
	

	Administracinė 
	
	×
	
	×
	

	Prekybos 
	
	×
	
	×
	

	Paslaugų 
	
	×
	
	×
	

	Maitinimo 
	
	×
	
	×
	

	Transporto 
	
	×
	
	×
	

	Garažų 
	
	×
	
	×
	

	Gamybos ir pramonės 
	
	×
	
	×
	

	Sandėliavimo 
	
	×
	
	×
	

	Kultūros 
	
	×
	
	×
	

	Mokslo 
	
	×
	
	×
	

	Mokslo (bendrojo lavinimo mokyklos) 
	
	×
	
	×
	

	Mokslo (vaikų lopšeliai, darželiai) 
	
	×
	
	×
	

	Gydymo 
	
	×
	
	×
	

	Poilsio 
	
	×
	
	×
	

	Sporto 
	
	×
	
	×
	

	Religinė 
	
	×
	
	×
	

	Specialioji 
	
	×
	
	×
	

	Pagalbinio ūkio 
	
	×
	
	×
	

	Kita (fermų) 
	
	×
	
	×
	

	Kita (ūkio) 
	
	×
	
	×
	

	Kita (šiltnamių) 
	
	×
	
	×
	

	Kita (sodų) 
	
	×
	
	×
	

	Kita 
	
	×
	
	×
	


PRIDEDAMA (bendruoju atveju):

1. Statinio projektas:

1.1. Bendroji dalis,
lapas (-ai, -ų).

1.2. Pasirengimo statybai ir statybos darbų organizavimo dalis,
lapas (-ai, -ų).

1.3. Aplinkos apsaugos dalis,
      lapas (-ai, -ų).

1.4. Gaisrinės saugos dalis,
lapas (-ai, -ų).

2. Kompiuterinė laikmena su statinio projekto įrašu,
vnt.

3. Statinio projekto ekspertizės aktas,
lapas (-ai, -ų).

4. Žemės sklypo bendraturčių sutikimas,
      lapas (-ai, -ų).

5. Statinio (-ių) bendraturčių sutikimas,
lapas (-ai, -ų).

6. Statinio (-ių) kadastro duomenų byla (-os),
lapas (-ai, -ų).

7. Atsakingos institucijos sprendimas dėl planuojamos ūkinės veiklos pasirinktoje vietoje leistinumo poveikio aplinkai požiūriu,
   lapas (-ai, -ų).

8. Sutartis (-ys) ar sutikimas (-ai) dėl kito (-ų) žemės sklypo (-ų) ar teritorijos          naudojimo,          lapas (-ai, -ų).

9. Besiribojančių žemės sklypų savininkų (valdytojų) rašytiniai sutikimai          (susitarimai)*,
      lapas (-ai, -ų).

10. Rašytiniai pritarimai projektui**,
        lapas (-ai, -ų).


11. Turinčio statytojo teisę asmens įgaliojimas pateikti prašymą – tuo atveju, jei prašymą pateikia įgaliotas asmuo,
       lapas (-ai, -ų).

12. Statinio projekto pakeitimų pagal gautus nepritarimo projektui motyvus aprašymas (pakartotinio prašymo pateikimo atveju),
         lapas (-ai, -ų).

13. Sanitarinės apsaugos zonos įregistravimo dokumento kopija (kai pagal teisės aktų reikalavimus projektuojant statinį ją privaloma nustatyti ir įregistruoti),
         lapas (-ai, -ų).

* Pagal Reglamento VIII skyrių ir 11 priedą.

** Pagal Reglamento 10 priedą.

PRAŠYMO STATUSAS: ___________________________________________________

                                              (pirminis; pakartotinis, nurodant pirminio prašymo įregistravimo Nr. ir datą)

Prašymą pateikė _______________________________________

   


  
(vardas, pavardė, asmens kodas, parašas, data)

__________________

2 priedas

(Leidimo forma)

_______________________________________________________________________

(Leidimą išduodančio subjekto pavadinimas)

LEIDIMAS

STATYTI NAUJĄ (-US) STATINĮ (-IUS) / REKONSTRUOTI STATINĮ (-IUS) / ATNAUJINTI (MODERNIZUOTI) PASTATĄ (-US)

20 ___ m. _____________ _____ d. Nr. _____

___________

(vieta)

Statytojui (turinčiam statytojo teisę asmeniui) ___________________________________

(fizinio asmens vardas, pavardė, asmens kodas; juridinio asmens pavadinimas, teisinė forma,

 juridinio asmens kodas, registras, kuriame kaupiami ir saugomi duomenys apie juridinį asmenį) 

pagal projektuotojo __________________________________________________________

(fizinio asmens vardas, pavardė; juridinio asmens  teisinė forma,  pavadinimas, kodas, registras, kuriame kaupiami ir saugomi duomenys apie juridinį asmenį; teisę būti projektuotoju suteikiančio dokumento pavadinimas, Nr., išdavimo data, galiojimo data) 

parengtą statinio projektą _____________________________________________________ ,

(statinio projekto pavadinimas, Nr., parengimo metai)

kurio vadovas ______________________________________________________________

(vardas, pavardė,  teisę eiti projekto vadovo pareigas suteikiančio dokumento pavadinimas, Nr., išdavimo data, galiojimo data)

statybos vietoje _____________________________________________________________

(žemės sklypo kadastrinis Nr., adresas)

leidžiama:

1. statyti naują (-us) statinį (-ius):

1.1. ______________________________________________________________________ ;

1.2. ______________________________________________________________________ ;

2. rekonstruoti statinį (-ius):

2.1. ______________________________________________________________________ ;

2.2. ______________________________________________________________________ ;

3. atnaujinti (modernizuoti) pastatą (-us):

3.1. ______________________________________________________________________ ;

3.2. ______________________________________________________________________ ;

4. atlikti kapitalinį remontą šio (šių) statinio (-ių):

4.1. ______________________________________________________________________ ;

4.2. ______________________________________________________________________ ;

5. atlikti paprastąjį remontą šio (šių) statinio (-ių):

5.1. ______________________________________________________________________ ;

5.2. ______________________________________________________________________ ;

6. griauti statinį (-ius):

6.1. ______________________________________________________________________ ;

6.2. _____________________________________________________________________;

7. neatliekant rekonstravimo ar kapitalinio remonto darbų, pakeisti šio (šių) statinio (-ių) / patalpos (-ų) paskirtį:

7.1. ______________________________________________________________________ ;

7.2. ______________________________________________________________________ .

Pastabos: 

1. Leidimo 1 punkto papunkčiuose nurodoma statinio pagrindinė naudojimo paskirtis, statinio kategorija, data, iki kada statinys turi būti nugriautas (jei nustatomas statinio laikinumo statusas).

2. Leidimo 2–7 punktų papunkčiuose nurodoma statinio (patalpos) pagrindinė naudojimo paskirtis (esama ir būsima, jei paskirtis keičiama), statinio kategorija, statinio unikalus Nr. 

Leidžiamų statyti naujų pastatų rodikliai

	Pagrindinė naudojimo paskirtis
	Pastatų skaičius
	Butų skaičius
	Bendrasis plotas, m2
	Naudingasis plotas, m2
	Tūris,

m3

	Gyvenamoji:
	
	
	
	
	

	Vieno buto 
	
	
	
	
	

	Dviejų butų 
	
	
	
	
	

	Trijų ar daugiau butų (daugiabučiai) 
	
	
	
	
	

	Pastatai įvairių socialinių grupių reikmėms 
	
	
	
	
	

	Negyvenamoji:

	Viešbučių 
	
	×
	
	×
	

	Administracinė 
	
	×
	
	×
	

	Prekybos 
	
	×
	
	×
	

	Paslaugų 
	
	×
	
	×
	

	Maitinimo 
	
	×
	
	×
	

	Transporto 
	
	×
	
	×
	

	Garažų 
	
	×
	
	×
	

	Gamybos ir pramonės 
	
	×
	
	×
	

	Sandėliavimo 
	
	×
	
	×
	

	Kultūros 
	
	×
	
	×
	

	Mokslo 
	
	×
	
	×
	

	Mokslo (bendrojo lavinimo mokyklos) 
	
	×
	
	×
	

	Mokslo (vaikų lopšeliai, darželiai) 
	
	×
	
	×
	

	Gydymo 
	
	×
	
	×
	

	Poilsio 
	
	×
	
	×
	

	Sporto 
	
	×
	
	×
	

	Religinė 
	
	×
	
	×
	

	Specialioji 
	
	×
	
	×
	

	Pagalbinio ūkio 
	
	×
	
	×
	

	Kita (fermų) 
	
	×
	
	×
	

	Kita (ūkio) 
	
	×
	
	×
	

	Kita (šiltnamių) 
	
	×
	
	×
	

	Kita (sodų) 
	
	×
	
	×
	

	Kita 
	
	×
	
	×
	


Leidimą išdavė ________________           _______________                      _________________

               (pareigos) 
            (A. V.) (parašas)
                                     (vardas, pavardė)

________________

3 priedas

(Prašymo raštu pritarti statinio projektui forma)

____________________________________________________

(Subjekto pavadinimas)

PRAŠYMAS RAŠTU PRITARTI STATINIO PROJEKTUI

20 ___ m. _____________ _____ d. Nr. _____

Statytojas (turintis statytojo teisę asmuo) ______________________________________

(fizinio asmens vardas, pavardė, asmens kodas, adresas, tel. Nr., el. pašto adresas; juridinio asmens pavadinimas, teisinė forma, juridinio asmens kodas, registras, kuriame kaupiami ir saugomi duomenys apie juridinį asmenį, juridinio asmens buveinė, tel. Nr., el. pašto adresas)

Projektuotojas _____________________________________________________________

(fizinio asmens vardas, pavardė; juridinio asmens, teisinė forma,  pavadinimas,  kodas, registras, kuriame kaupiami ir saugomi duomenys apie juridinį asmenį; teisę būti projektuotoju suteikiančio dokumento pavadinimas, Nr., išdavimo data, galiojimo data) 

Statinio projektas __________________________________________________________

              (statinio projekto pavadinimas**, Nr., parengimo metai)

Projekto vadovas ___________________________________________________________

(vardas, pavardė,  teisę eiti projekto vadovo pareigas suteikiančio dokumento pavadinimas, Nr., išdavimo data, galiojimo data)

Statybos (statinio) vieta _____________________________________________________

(žemės sklypo kadastrinis Nr., adresas)

Prašau raštu pritarti statinio projektui, kuriame numatyta:

1. statyti naują (-us) statinį (-ius):

1.1. __________________________________________________________________________ ;

2. rekonstruoti statinį (-ius):

2.1. __________________________________________________________________________ ;

3. atlikti kapitalinį remontą šio (šių) statinio (-ių):

3.1. __________________________________________________________________________ ;

4. atlikti paprastąjį remontą šio (šių) statinio (-ių):

4.1. __________________________________________________________________________ ;

5. griauti statinį (-ius):

5.1. __________________________________________________________________________ ;

6. pakeisti statinio (-ių) / patalpos (-ų) paskirtį:

6.1. __________________________________________________________________________ .

Pastabos: 

1. Prašymo 1 punkto papunkčiuose nurodoma: statinio pagrindinė naudojimo paskirtis, statinio kategorija, data, iki kada statinys turi būti nugriautas (jei prašoma nustatyti statinio laikino naudojimo terminą).

2. Prašymo 2, 3, 4, 5 ir 6 punktų papunkčiuose nurodoma: statinio (patalpos) pagrindinė naudojimo paskirtis (esama ir būsima, jei paskirtis keičiama), statinio kategorija, statinio unikalus Nr. 

Projekte suprojektuotų naujų pastatų (prašymo 1 punktas) rodikliai

	Pagrindinė naudojimo paskirtis
	Pastatų skaičius
	Butų skaičius
	Bendrasis plotas, m2
	Naudingasis plotas, m2
	Tūris,

m3

	Gyvenamoji:
	
	
	
	
	

	
	
	
	
	
	

	
	
	
	
	
	

	Negyvenamoji:

	
	
	×
	
	×
	

	
	
	×
	
	×
	

	
	
	×
	
	×
	


PRIDEDAMA*:

1. Statinio projektas**,
    lapas (-ai, -ų).

2. Kompiuterinė laikmena su statinio projekto įrašu, 
vnt.

3. Statinio projekto ekspertizės aktas (kai jis privalomas),
lapas (-ai, -ų).

4. Žemės sklypo bendraturčių sutikimas,
lapas (-ai, -ų).

5. Statinio (-ių) bendraturčių sutikimas,
lapas (-ai, -ų).

6. Statinio (-ių) kadastro duomenų bylos (-ų) kopija (-os),
lapas (-ai, -ų).

7. Sutartis (-ys) ar sutikimas (-ai) dėl kito (-ų) žemės sklypo (-ų) ar teritorijos           naudojimo,          lapas (-ai, -ų).

8. Besiribojančių žemės sklypų savininkų (valdytojų) rašytiniai sutikimai        (susitarimai)***,         lapas (-ai, -ų).

9. Rašytiniai pritarimai projektui****, 
      lapas (-ai, -ų).

10. Turinčio statytojo teisę asmens įgaliojimas pateikti prašymą – tuo atveju, jei prašymą pateikia įgaliotas asmuo,
lapas (-ai, -ų).

11. Statinio projekto pakeitimų pagal gautus nepritarimo projektui motyvus aprašymas (pakartotinio prašymo pateikimo atveju),
lapas (-ai, -ų).

12. Sanitarinės apsaugos zonos įregistravimo dokumento kopija (kai pagal teisės aktų reikalavimus projektuojant statinį ją privaloma nustatyti),
lapas (-ai, -ų).

* Bendruoju atveju pridedamų dokumentų sąrašas. 

** Iš Statybos įstatymo 20 straipsnio 1 dalies 4–13 punktuose nurodytų statinio projektų, įrašant pilną statinio projekto pavadinimą.

*** Pagal Reglamento VIII skyrių ir 11 priedą.

**** Pagal Reglamento 10 priedą.

PRAŠYMO STATUSAS: _______________________________________________________

                                                 (pirminis; pakartotinis, nurodant pirminio prašymo įregistravimo Nr. ir datą)

Prašymą pateikė ______________________________________________________________

   


                 vardas, pavardė, asmens kodas, parašas, data

_______________

4 priedas

(Prašymo leisti tęsti sustabdytą statybą forma)

Valstybinės teritorijų planavimo ir statybos inspekcijos prie Aplinkos ministerijos

________________________________________________

(teritorinio padalinio pavadinimas)

PRAŠYMAS LEISTI TĘSTI 

SUSTABDYTĄ STATYBĄ

20 ___ m. _____________ _____ d. Nr. _____

Prašau leisti tęsti ______________________ aktu Nr. __________ nuo ________________ 

   

                    akto pavadinimas 


                                        data

sustabdytą statinio _________________________________________________________ statybą.

(statinio (jo dalies) pavadinimas, paskirtis, adresas)

Statytojas (užsakovas) __________________________________________________________

         (fizinio asmens vardas, pavardė, asmens kodas, adresas, tel. Nr., el. pašto adresas; juridinio asmens pavadinimas, teisinė forma, juridinio asmens kodas, registras, kuriame kaupiami ir saugomi duomenys apie juridinį asmenį, juridinio asmens buveinė, tel. Nr., el. pašto adresas)

Statybos sustabdymo priežastys yra pašalintos / savavališkos statybos padariniai yra pašalinti (reikalingus žodžius pabraukti) : ____________________________________________

______________________________________________________________________________

Pridedu šiuos dokumentus: 

1. ________________________________________

2. _______________________________________

Prašymą pateikė   ____________________________        ____________________

       (vardas, pavardė, a. k.)                                         
(parašas)

Prašymo pateikimo data _________________________

Prašymo įregistravimo Nr. _______________________

Prašymo įregistravimo data ______________________

_______________

5 priedas

(Leidimo tęsti sustabdytą statybą forma)

VALSTYBINĖ TERITORIJŲ PLANAVIMO IR STATYBOS INSPEKCIJA 

PRIE APLINKOS MINISTERIJOS

LEIDIMAS TĘSTI SUSTABDYTĄ STATYBĄ

_________________   _________________

                                

           reg. Nr.
                          reg. data

Statytojui (užsakovui) _________________________________________________________

(fizinio asmens vardas, pavardė, asmens kodas; juridinio asmens pavadinimas, teisinė forma, juridinio asmens kodas, registras, kuriame kaupiami ir saugomi duomenys apie juridinį asmenį) 

LEIDŽIAMA 

tęsti ________________________ aktu Nr. ______________



                                 akto pavadinimas

nuo ________________ sustabdytą statinio ___________________________________ statybą.

       data 

                  
                           statinio (jo dalies) pavadinimas, adresas

Leidimo išdavimo pagrindas:

1. Prašymas leisti tęsti sustabdytą statybą _________________   ________________

                      
                       reg. Nr.
                        reg. data

2. Sustabdytos statybos patikrinimo aktas _________________   ________________ 

                      

         reg. Nr.
                        reg. data

3. neteko galios
Inspekcijos įgaliotas pareigūnas ______________                             ________________________

 

               
 pareigos
                          parašas                            vardas, pavardė                       

Asmens spaudo vieta

___________________

6 priedas

ATVEJAI, KADA YRA PRIVALOMI RAŠYTINIAI PRITARIMAI STATINIO PROJEKTUI

1. Rašytiniai pritarimai kapitalinio remonto projektui privalomi visais atvejais.

2. Rašytiniai pritarimai paprastojo remonto projektui privalomi:

2.1. atliekant kultūros paveldo statinio paprastąjį remontą, išskyrus atvejus, kai paprastojo remonto darbai atliekami pastato viduje ir nėra susiję su paveldosaugos reikalavimais;

2.2. mieste (išskyrus sodininkų bendrijų teritorijas), konservacinio prioriteto ar kompleksinėje saugomoje teritorijoje ir jų apsaugos zonose, kultūros paveldo objekto teritorijoje, kultūros paveldo vietovėje:

2.2.1. apšiltinant pastatą ne pagal pastatų atnaujinimo (modernizavimo) programą;

2.2.2. įrengiant statinio inžinerines sistemas, kai jų dalys išdėstomos statinio išorėje.

3. Rašytiniai pritarimai supaprastintam statybos projektui privalomi:

3.1. statant I grupės nesudėtingą statinį - kultūros paveldo objekto teritorijoje, kultūros paveldo vietovėje;


3.2. statant II grupės nesudėtingą statinį - mieste, konservacinio prioriteto ar kompleksinėje saugomoje teritorijoje ir jų apsaugos zonose, paviršinių vandens telkinių apsaugos zonose, kultūros paveldo objekto teritorijoje, kultūros paveldo vietovėje, kultūros paveldo objekto ar kultūros paveldo vietovės apsaugos zonoje;


3.3. statant valstybinėje žemėje.

4. Rašytiniai pritarimai supaprastintam rekonstravimo projektui mieste, konservacinio prioriteto ar kompleksinėje saugomoje teritorijoje ir jų apsaugos zonose, kultūros paveldo objekto teritorijoje, kultūros paveldo vietovėje, kultūros paveldo objekto ar kultūros paveldo vietovės apsaugos zonoje privalomi šiais atvejais:

4.1. rekonstruojant I grupės nesudėtingą statinį į II grupės nesudėtingą statinį;


4.2. rekonstruojant II grupės nesudėtingą statinį nekeičiant jo grupės;


4.3. rekonstruojant valstybinėje žemėje.

5. Rašytiniai pritarimai kapitalinio remonto aprašui privalomi mieste (išskyrus sodininkų bendrijų teritorijas), konservacinio prioriteto ar kompleksinėje saugomoje teritorijoje ir jų apsaugos zonose, kultūros paveldo objekto teritorijoje, kultūros paveldo vietovėje, kai keičiama II grupės nesudėtingo statinio išvaizda pagal šio priedo 2.2 punkte nurodytus požymius.

6. Rašytiniai pritarimai paprastojo remonto aprašui privalomi:


6.1. mieste (išskyrus sodininkų bendrijų teritorijas), konservacinio prioriteto ar kompleksinėje saugomoje teritorijoje ir jų apsaugos zonose, kultūros paveldo objekto teritorijoje, kultūros paveldo vietovėje atliekant šiuos ypatingo ar neypatingo statinio paprastojo remonto darbus:


6.1.1. keičiant pastato fasado ar šlaitinio stogo dangą, įrengiant stoglangius;


6.1.2. pastato fasade iš gatvės pusės (kultūros paveldo objekto teritorijoje ar kultūros paveldo vietovėje - visuose fasaduose) užtaisant esamus langus, duris, kitas angas;


6.1.3. įstiklinant daugiabučio namo ar visuomeninės paskirties pastato balkonus, lodžijas, terasas ir kt.;


6.1.4. iš gatvės pusės (daugiabučio namo ar visuomeninės paskirties pastato – iš bet kurios pusės) keičiant pastato fasado elementus į kitokios išvaizdos ar įrengiant naujus;

6.1.5. ant (prie) daugiabučio namo ar visuomeninės paskirties pastato išorinių atitvarų montuojant įvairią įrangą, konstrukcijas;


6.1.6. neteko galios;

6.2. konservacinio prioriteto ar kompleksinėje saugomoje teritorijoje ir jų apsaugos zonose, kultūros paveldo objekto teritorijoje, kultūros paveldo vietovėje atliekant II grupės nesudėtingo statinio šio priedo 2.2.1, 2.2.2, 6.1.1, 6.1.2, 6.1.3, 6.1.4, 6.1.5 punktuose nurodytus paprastojo remonto darbus;
6.3. įrengiant, pertvarkant, išmontuojant pastato šildymo, dujų ir elektros bendrąsias inžinerines sistemas.

7. Rašytiniai pritarimai griovimo projektui ar griovimo aprašui privalomi visais atvejais.


8. Rašytiniai pritarimai pastato (patalpos, patalpų) paskirties keitimo projektui privalomi visais atvejais.


1 pastaba. Šiame priede miestais laikomos daugiau kaip 3000 gyventojų turinčios gyvenamosios vietovės.

2  pastaba. Statinio projektą rengti neprivaloma tuo atveju, kai tokiam projektui neprivalomi rašytiniai pritarimai.

____________

7 priedas

ATVEJAI, KADA STATYTOJO TEISEI ĮGYVENDINTI NEREIKIA TURĖTI ŽEMĖS SKLYPO NUOSAVYBĖS ARBA KITĄ VALDYMO AR NAUDOJIMO TEISĘ PATVIRTINANČIŲ DOKUMENTŲ

Žemės sklypo nuosavybės arba kitą valdymo ar naudojimo teisę patvirtinantys dokumentai neprivalomi:

1. Naujo statinio statybos atveju:

1.1. statant viešojo naudojimo geležinkelių infrastruktūros statinius, juos išdėstant geležinkelių apsaugos zonose, kurių dydis nustatytas įstatymų ir kitų teisės aktų;

1.2. statant statinius valstybinės reikšmės vidaus vandenyse;

1.3. tiesiant valstybinėje žemėje susisiekimo komunikacijas ar inžinerinius tinklus ir statant jiems funkcionuoti būtinus statinius;

1.4. statant statinius Lietuvos Respublikos teritoriniuose vandenyse ir tarptautiniuose vandenyse esančiame jos kontinentiniame šelfe, į kurį Lietuvos Respublika turi išimtines teises;

1.5. statant valstybės sienos apsaugos statinius pasienio zonoje, jei yra parengtas šių statinių teritorijų detalusis planas;

1.6. statant valstybinėje žemėje nesudėtingus poilsio ar sporto paskirties inžinerinius statinius, skirtus daugiabučių namų gyventojų reikmėms;


1.7. prie daugiabučio namo ar visuomeninės paskirties pastato valstybinėje žemėje įrengiant laiptus, pandusus, keltuvus, liftus ar pan.;


1.8. rezervatų valstybinėje žemėje statant statinius, reikalingus rezervatų steigimo ir veiklos tikslams įgyvendinti.

2. Statinio rekonstravimo atveju - rekonstruojant pastatus, kai nedidinamas užstatymo plotas ir pastato aukštis. 

3. Visais statinio kapitalinio remonto, paprastojo remonto ir griovimo atvejais.

Šio priedo 1.1-1.8 punktuose nurodytais atvejais būtina turėti valstybinės žemės patikėjimo teisės subjekto rašytinį sutikimą, susitarimą ar pan. 

_____________

8 priedas

(Prašymo perregistruoti leidimą forma)

_______________________________________________

(Subjekto pavadinimas)

PRAŠYMAS PERREGISTRUOTI STATYBĄ LEIDŽIANTĮ DOKUMENTĄ

20 ___ m. _____________ _____ d. Nr. _____

Prašau perregistruoti statybą leidžiantį dokumentą ______________________________

(dokumento pavadinimas)

Nr. ______ , išduotą ________________________________________________________ , 




                                        (išdavimo data, subjekto pavadinimas)

________________________________________________________________________ vardu.

 (fizinio asmens vardas, pavardė, asmens kodas, adresas, tel. Nr., el. pašto adresas; juridinio asmens pavadinimas teisinė forma, juridinio asmens kodas, registras, kuriame kaupiami ir saugomi duomenys apie juridinį asmenį, juridinio asmens buveinė, tel. Nr., el. pašto adresas)

Prašymą pateikė ___________________________________________________________

                                  

(vardas, pavardė, a. k., parašas, data)

PRIDEDAMA.

Įgaliojimas pateikti prašymą* ___________________________________________________

(dokumento Nr., išdavimo data)

* Jei prašymą pateikia įgaliotas asmuo.

______________

Statybos techninio reglamento 








STR 1.07.01:2010 "Statybą leidžiantys








dokumentai"








9 priedas








(9 priedo 16 punktas galioja tol, kol galioja 








Statybos įstatymo 23 straipsnio 15 dalies 








16 punktas) 

TIKRINANČIŲ PROJEKTUS SUBJEKTŲ KOMPETENCIJOS SRITYS


1. Savivaldybių administracijos tikrina visus projektus. Tikrinama:


1.1. ar prašyme išduoti statybą leidžiantį dokumentą nurodytas statytojas atitinka Statybos įstatyme nustatytus reikalavimus statytojui;


1.2. projekto sprendinių, susijusių su norminiais atstumais tarp statinių, tarp statinių ir sklypų ribų, atitiktis teisės aktų reikalavimams;


1.3. ar nėra juridinių faktų, kurie ribotų statybos galimybes ir pažeistų trečiųjų asmenų interesus;


1.4. ar projektui pritarė visi privalėję jį patikrinti subjektai;


1.5. ar pateikta skaitmeninė projekto laikmena atitinka nustatytus reikalavimus;


1.6. ar projektą pasirašę asmenys turėjo teisę rengti ir pasirašyti projektą (jo dalis);


1.7. ar pateikti visi privalomi pateikti dokumentai;


1.8. ar projekto sprendiniai neprieštarauja teritorijų planavimo dokumentų sprendiniams;


1.9. ar projektas atitinka nustatytus specialiuosius architektūros reikalavimus;


1.10. ar projekto sprendiniai atitinka numatomą statinio paskirtį;


1.11. ar projekto sprendiniai atitinka projekte nurodytą statybos rūšį ir statinio kategoriją;


1.12. sklypo sutvarkymo ir architektūros dalių sprendinių atitiktis nustatytiems reikalavimams;


1.13. ar projektas parengtas pagal statybos techninio reglamento STR 1.05.06:2010 "Statinio projektavimas" [5.5] nustatytą tvarką;


1.14. ar projektas atitinka savivaldybės specialiųjų planų reikalavimus;


1.15. ar atliktos privalomos sanitarinės apsaugos zonos nustatymo procedūros.


2. Priešgaisrinės apsaugos ir gelbėjimo departamentas prie Vidaus reikalų ministerijos pagal kompetenciją tikrina projektų atitiktį esminiam statinio gaisrinės saugos reikalavimui, išskyrus projektus, kurių atitiktis šiam reikalavimui buvo patikrinta atlikus projekto ekspertizę, taip pat projektus, kuriuose suprojektuoti toliau išvardyti statiniai, kuriems nenustatomi gaisrinės saugos reikalavimai ir jie neturi įtakos gretimų statinių ir juose esančių žmonių saugai gaisro atveju:


2.1. tiltai, tuneliai, viadukai, keliai, gatvės, kuriuose nėra priešgaisrinių įrenginių;


2.2. pramoninio vandentiekio tinklai ir įrenginiai be gaisrinių hidrantų;


2.3. vandenvalos statiniai, nuotekų tinklai, vandentiekio tinklai be gaisrinių hidrantų, šilumos tinklai;


2.4. elektroninių ryšių inžineriniai statiniai;


2.5. melioracijos statiniai;


2.6. fontanai, baseinai, užtvankos, vandens perpumpavimo stotys, akvedukai, žuvivaisos inžineriniai statiniai ir kt., išskyrus tuos atvejus, kai minėtuose statiniuose esantis vanduo numatytas gaisrams gesinti.


3. Saugomų teritorijų direkcijos tikrina projektus statinių, suprojektuotų valstybinių parkų, valstybinių rezervatų ir biosferos rezervato teritorijose. Tikrinama projektų sprendinių atitiktis reikalavimams, nustatytiems:


3.1. saugomos teritorijos teritorijų planavimo dokumentuose (statinio paskirties atitiktis žemės sklypo pagrindinei naudojimo paskirčiai, naudojimo būdui ar pobūdžiui);


3.2. apsaugos reglamente (statinių išdėstymo žemės sklype, leistinų žemės sklypo užstatymo rodiklių, statinių formų, tūrių, medžiagiškumo);


3.3. kituose veiklą saugomose teritorijose reglamentuojančiuose teisės aktuose (Saugomų teritorijų įstatyme, valstybinio parko ir / ar valstybinio draustinio nuostatuose, specialiosiose žemės ir miško naudojimo sąlygose ir kt.).


4. Regionų aplinkos apsaugos departamentai tikrina projektus:


4.1. statinių, suprojektuotų neturinčiose direkcijų konservacinio prioriteto ir kompleksinėse saugomose teritorijose;


4.2. statinių, suprojektuotų paviršinio vandens telkinių apsaugos zonose, išskyrus patenkančias į šio priedo 3 punkte nurodytas teritorijas;


4.3. kai planuojamai ūkinei veiklai privaloma gauti Taršos integruotos prevencijos ir kontrolės leidimą (įskaitant planuojamą ūkinę veiklą šio priedo 3 punkte nurodytose teritorijose).


Tikrinama projektų atitiktis aplinkos apsaugą reglamentuojančių teisės aktų reikalavimams.


5. Kultūros paveldo departamentas prie Kultūros ministerijos tikrina projektus kultūros paveldo statinių, taip pat statinių, suprojektuotų kultūros paveldo objekto teritorijoje, kultūros paveldo vietovėje, jų kultūros paveldo objekto ar kultūros paveldo vietovės apsaugos zonose.


6. Valstybinei visuomenės sveikatos priežiūros tarnybai prie Sveikatos apsaugos ministerijos pavaldžios teritorinės visuomenės sveikatos priežiūros įstaigos tikrina visų statybos ir rekonstravimo projektų atitiktį visuomenės sveikatos saugos teisės aktų nustatytiems reikalavimams, išskyrus reglamentuojamus darbuotojų saugos ir sveikatos reikalavimus, siekdamos užtikrinti, kad:


6.1. planuojant ūkinę veiklą, galinčią turėti neigiamą poveikį sveikatai, teisės aktų nustatyta tvarka būtų atliktas poveikio visuomenės sveikatai vertinimas;


6.2. planuojant vykdyti ūkinę veiklą, kuri susijusi su žmogaus gyvenamosios aplinkos tarša, būtų nustatytos sanitarinės apsaugos zonos;


6.3. nebūtų pažeisti visuomenės sveikatos saugos reikalavimai dėl šių priežasčių: cheminių medžiagų (teršalų), nejonizuojančiosios spinduliuotės, triukšmo, infragarso ir žemo dažnio garsų, žmogaus kūną veikiančių vibracijos lygių, mikroklimato, kitų visuomenės sveikatos saugos reikalavimų.


Tikrinamos projekto dalys, kuriose pateikti sprendiniai yra susiję su visuomenės sveikatos saugos teisės aktų nustatytų reikalavimų įgyvendinimu (bendroji, sklypo sutvarkymo, architektūros, technologijos, susisiekimo, vandentiekio ir nuotekų šalinimo, šildymo, vėdinimo ir oro kondicionavimo, elektrotechnikos, elektroninių ryšių, aplinkos apsaugos ir kt.).


7. Lietuvos Respublikos valstybinė darbo inspekcija tikrina:


7.1. projekto pasirengimo statybai ir statybos darbų organizavimo dalyje statybvietėje numatytų saugos ir sveikatos sprendinių atitiktį nustatytiems darbuotojų saugos ir sveikatos teisės aktų reikalavimams;


7.2. ar projekte numatytos darbo vietos, kai jos privalomos pagal teisės aktų reikalavimus.


8. Neįgaliųjų reikalų departamentas prie Socialinės apsaugos ir darbo ministerijos tikrina žmonėms su negalia svarbių statinių [5.6], išskyrus atnaujinamus (modernizuojamus) pastatus, projektus.


9. Radiacinės saugos centras tikrina projektus statinių, kuriuose numatyta:


- gaminti, naudoti, prekiauti, saugoti, montuoti, prižiūrėti, perdirbti jonizuojančios spinduliuotės šaltinius, tvarkyti (surinkti, rūšiuoti, apdoroti, laikyti, perdirbti, saugoti, nukenksminti) radioaktyviąsias atliekas;


- veikla, kurios metu naudojamos arba gali susidaryti medžiagos, turinčios gamtinių radionuklidų, kurių sąrašą tvirtina Radiacinės saugos centras ir kurių kiekiai gali sudaryti sąlygas 1 mSv per metus viršijančiai apšvitai.


Tikrinamos šios projekto dalys:


9.1. kai patalpose numatyta branduolinės medicinos, spindulinės terapijos veikla ir veiklos, kurioje naudojami nemedicininės paskirties atvirieji jonizuojančios spinduliuotės šaltiniai: bendroji, architektūros, sklypo sutvarkymo, konstrukcijų, technologijos, vandentiekio ir nuotekų šalinimo, šildymo, vėdinimo ir oro kondicionavimo dalys, kitos dalys, kuriose būtų pateikti visi sprendiniai, kuriais remiantis buvo įgyvendinti teisės aktų, reglamentuojančių radiacinę saugą, reikalavimai, jei šie sprendiniai nebuvo pateikti kitose pateiktose projekto dalyse;


9.2. kai patalpose numatytos kita, negu išvardyta 9.1 punkte, veikla su jonizuojančios spinduliuotės šaltiniais: bendroji, architektūros, sklypo sutvarkymo, konstrukcijų, technologijos dalys, kitos dalys, kuriose būtų pateikti visi sprendiniai, kuriais remiantis buvo įgyvendinti teisės aktų, reglamentuojančių radiacinę saugą, reikalavimai, jei šie sprendiniai nebuvo pateikti kitose pateiktose projekto dalyse;


9.3. motyvuotu Radiacinės saugos centro prašymu - projekto dalys, kurių sprendiniai gali turėti įtakos radiacinės saugos užtikrinimui.


10. Lietuvos Respublikos valstybinė maisto ir veterinarijos tarnyba (jos teritoriniai padaliniai) tikrina projektus:


10.1. statinių, kuriuose numatoma vykdyti gyvūninio ar negyvūninio maisto tvarkymo veikla, kuri privalo būti nustatyta tvarka [5.8; 5.9] patvirtinta arba registruota. Tikrinamos šios projekto dalys:


10.1.1. sklypo sutvarkymo - vertinami žaliavų, produktų, taros judėjimo srautai;


10.1.2. technologijos - vertinami maisto tvarkymo (gamybos) sprendiniai;


10.1.3. vandentiekio, nuotekų šalinimo dalys;


10.1.4. kitos dalys - kai pagal technologijos dalies sprendinius negalima įvertinti susijusių su higienos reikalavimais gamybos proceso sprendinių;


10.2. statinių, kuriuose numatoma laikyti gyvūnus. Tikrinama projekto sprendinių atitiktis teisės aktų, reglamentuojančių gyvūnų laikymą, biosaugą, šalutinių gyvūninių produktų, pašarų tvarkymą, veterinarinių vaistų laikymą, reikalavimams.


11. Muitinės departamentas prie Finansų ministerijos tikrina muitinių statinių projektus.


12. Lietuvos kelių policijos tarnyba tikrina su eismu susijusių statinių (kelių, tiltų, estakadų, viadukų, gatvių, automobilių stovėjimo aikštelių ir kt.) projektus.


13. Valstybės sienos apsaugos tarnyba prie Vidaus reikalų ministerijos tikrina valstybės sienos apsaugos statinių ar statinių valstybės sienos apsaugos zonoje projektus.


14. Valstybinė energetikos inspekcija prie Energetikos ministerijos tikrina šių naujai statomų ar rekonstruojamų energetikos objektų (statinių) projektus:


14.1. elektrinių ir katilinių;


14.2. 110 kV ir didesnės įtampos perdavimo tinklų ir jų priklausinių;


14.3. gamtinių dujų sistemų;


14.4. gamtinių dujų saugyklų;


14.5. suskystintųjų gamtinių dujų importo, eksporto terminalų bei saugyklų;


14.6. magistralinių naftotiekių, produktotiekių;


14.7. naftos perdirbimo įrenginių;


14.8. naftos ir naftos produktų terminalų bei saugyklų;


14.9. šilumos tiekimo tinklų ir jų priklausinių.


Tikrinami funkciniai ir technologiniai projektų sprendiniai, su jais susiję techniniai rodikliai ir energetikos įrenginių techninės charakteristikos.


15. Valstybinė geležinkelio inspekcija prie Susisiekimo ministerijos tikrina projektus, kuriuose suprojektuota geležinkelių infrastruktūra. Tikrinamos šios projekto dalys: bendroji, technologijos, susisiekimo, pasirengimo statybai ir statybos darbų organizavimo, procesų valdymo ir automatizacijos.


16. Įgaliotos potencialiai pavojingų įrenginių techninės būklės tikrinimo įstaigos, kurioms: Energetikos ministerija suteikė įgaliojimus tikrinti garo ir vandens šildymo katilų ir jų įrangos, slėginių garotiekių ir karšto vandens vamzdynų bei jų įrangos techninę būklę; Socialinės apsaugos ir darbo ministerija suteikė įgaliojimus tikrinti pavojingų medžiagų talpyklų ir jų įrangos, liftų ir jų įrangos, lynų kelių, funikulierių ir jų įrangos, eskalatorių ir jų įrangos, kėlimo įrenginių ir jų įrangos, pramoginių įrenginių ir jų įrangos techninę būklę; Ūkio ministerija suteikė įgaliojimus tikrinti slėginių indų ir jų įrangos, pavojingų medžiagų slėginių vamzdynų ir jų įrangos, degiąsias dujas naudojančių pramoninių įrenginių ir jų įrangos techninę būklę; tikrina pagal suteiktus įgaliojimus, ar projekto sprendinius atitinka įrenginiai, nurodyti sąraše "Potencialiai pavojingų įrenginių kategorijos", patvirtintame Lietuvos Respublikos Vyriausybės 2001 m. birželio 29 d. nutarimu Nr. 817 "Dėl teisės aktų, būtinų Lietuvos Respublikos potencialiai pavojingų įrenginių priežiūros įstatymui įgyvendinti, patvirtinimo" (Žin., 2001, Nr. 57-2053; 2004, Nr. 133-4802).


17. Inžinerinių tinklų ir susisiekimo komunikacijų, prie kurių prijungiami sklypo inžineriniai tinklai ar susisiekimo komunikacijos, savininkų, valdytojų ar naudotojų kompetencija yra tikrinti projekto sprendinius, įgyvendinančius prisijungimo sąlygose nustatytus prisijungimo prie inžinerinių tinklų ar susisiekimo komunikacijų reikalavimus. Susisiekimo ministerija ar jos įgaliota institucija tikrina statinių projektus, kai projektui parengti išduotos prisijungimo prie valstybinės reikšmės kelio sąlygos. Tikrinamos šios projekto dalys: bendroji, sklypo sutvarkymo, susisiekimo, konstrukcijų (prijungiamo kelio), pasirengimo statybai ir statybos darbų organizavimo (prijungiamo kelio).

_________________

10 priedas

PRIVALOMI RAŠYTINIAI PRITARIMAI PROJEKTUI IKI PRAŠYMO IŠDUOTI

STATYBĄ LEIDŽIANTĮ DOKUMENTĄ PATEIKIMO


Iki pateikiant prašymą išduoti statybą leidžiantį dokumentą, privaloma gauti šių subjektų rašytinius pritarimus projektui:


1. jei projekte suprojektuoti statiniai patenka į kitų statinių apsaugos zonas - tų statinių savininkų, valdytojų ar naudotojų;


2. jei statiniai suprojektuoti Klaipėdos ar Šventosios valstybinių jūrų uostų ar jų rezervinėse teritorijose - šių uostų direkcijų;


3. jei suprojektuoti aukštesni kaip 30 m statiniai pasienio ruože - Valstybinės sienos apsaugos tarnybos;


4. jei suprojektuoti aukštesni kaip 100 m statiniai - Civilinės aviacijos administracijos;


5. jei statinys suprojektuotas geležinkelio apsaugos zonoje [5.7] - Valstybinės geležinkelio inspekcijos;


6. jei projekte suprojektuoti pastato bendrųjų inžinerinių sistemų (šildymo, dujų, elektros) kokybiniai ar (ir) kiekybiniai pakeitimai (apkrova, diametrai, leistinoji galia ir pan.) - to pastato administratoriaus ir bendrosios dalinės nuosavybės savininkų.

_________________

11 priedas

BESIRIBOJANČIŲ SKLYPŲ (TERITORIJŲ) SAVININKŲ AR VALDYTOJŲ

RAŠYTINIŲ SUTIKIMŲ PRIVALOMUMO ATVEJAI


Rašytiniai gretimų žemės sklypų (teritorijų) savininkų ar valdytojų sutikimai (susitarimai) privalomi:


1. statant tvorą (aptvarą):


1.1. ant sklypo ribos (konstrukcijomis peržengiant sklypo ribą);


1.2. kurios kiaurymių plotas mažesnis nei 50 proc. bendro tvoros (aptvaro) ploto (įskaitant ir stulpų bei tvoros cokolinės dalies, metančios šešėlį į gretimą sklypą, plotą) - statytojo šiaurinėje sklypo pusėje (tarp (>)315° ir (<)45°);


1.3. kurios kiaurymių plotas mažesnis nei 25 proc. bendro tvoros (aptvaro) ploto (įskaitant ir stulpų bei tvoros cokolinės dalies, metančios šešėlį į gretimą sklypą, plotą) - statytojo sklypo rytinėje (tarp 45° ir 135°) ir vakarinėje (tarp 225° ir 315°) pusėse;


Pastaba. Tvoros su cokoliais neturi kliudyti paviršiniam vandeniui nuo gretimo žemės sklypo nutekėti. Kai yra toks pavojus, statytojas privalo, susitaręs su gretimo žemės sklypo savininku, gavęs savininko sutikimą raštu, įrengti paviršinio vandens nutekėjimo sistemą (į lietaus nuotakyną, griovį, drenažą ar rasti abiem savininkams priimtiną sprendimą).


2. statant atraminę sienutę:


2.1. ant sklypo ribos;


2.2. savo sklype, jei atraminės sienutės paaukštėjimo kampas didesnis kaip 45°. Šį kampą sudaro 2 statmenos sklypų ribai linijos, prasidedančios bet kuriame žemės sklypų ribos žemės paviršiaus taške, kurių viena yra horizontali, o kita nubrėžta iki atraminės sienutės viršutinės dalies;


3. tiesiant stogo neturinčius inžinerinius statinius, inžinerinius tinklus ar susisiekimo komunikacijas arčiau kaip 1 m atstumu nuo sklypo ribos;


4. statant pastatus ar stogą turinčius inžinerinius statinius arčiau kaip 3 m atstumu nuo sklypo ribos (skaičiuojant atstumą horizontalioje plokštumoje nuo labiausiai išsikišusių konstrukcijų), kai pastato ar stogą turinčio inžinerinio statinio paaukštėjimo kampas didesnis kaip 45°. Šį kampą sudaro 2 statmenos sklypų ribai linijos, prasidedančios bet kuriame žemės sklypų ribos žemės paviršiaus taške, kurių viena yra horizontali, o kita nubrėžta iki pastato ar inžinerinio statinio konstrukcijų aukščiausios dalies;


5. statant vėjo jėgainę mažesniu negu jos aukštis (įskaitant sparnų ilgį) atstumu iki gretimo sklypo ribos.

_________________

12 priedas

PAPILDOMO PROJEKTŲ TIKRINIMO REIKALAVIMAI, KEIČIANT PATALPŲ AR

PASTATŲ PASKIRTĮ


Keičiant patalpų ar pastatų paskirtį, nepriklausomai nuo atliekamų statybos darbų rūšies, be projektų atitikties teisės aktų reikalavimams tikrinama:


1. patalpų paskirties keitimo atvejais (pakeičiant patalpos paskirtį; padalijant ar atidalijant patalpą į dvi ar daugiau patalpų, jas formuojant kaip atskirus nekilnojamojo turto kadastro objektus, kai bent vienos iš naujai formuojamų patalpų paskirtis kitokia, negu buvusios prieš padalijimą ar atidalijimą patalpos paskirtis; sujungiant dvi ar daugiau besiribojančias patalpas į vieną patalpą, ją suformuojant kaip atskirą nekilnojamojo turto kadastro objektą, kai po sujungimo patalpos paskirtis kitokia, negu bent vienos iš sujungiamų patalpų paskirtis; atliekant dviejų ar daugiau besiribojančių patalpų amalgamaciją, keičiant bent vienos patalpos paskirtį, arba atliekant skirtingų paskirčių patalpų amalgamaciją; pastate atskirais nekilnojamojo turto kadastro objektais suformuojant patalpas (-ą), kai bent vienos iš suformuotų patalpų paskirtis kitokia, negu pastato paskirtis) tikrinama, ar:


1.1. privaloma keisti pastato pagrindinės tikslinės naudojimo paskirtį, t. y. ar nepasikeitė vyraujančios patalpų grupės pagrindinė tikslinė naudojimo paskirtis (gyvenamoji į negyvenamąją, ar atvirkščiai);


1.2. privaloma keisti pastato paskirties grupę, t. y. ar nepasikeitė vyraujančios pastato patalpų grupės paskirties grupė (pvz., iš administracinės į paslaugų ir pan.);


1.3. naujai suformuotos patalpos gali būti naudojamos kaip atskiri nekilnojamieji daiktai, t. y. numatyti atskiri įėjimai į šias patalpas, atskirtos (esant reikalui, įrengtos naujos) inžinerinės sistemos ir kt.;


1.4. projektą pasirašė turintys teisę pasirašyti tokį projektą asmenys;


2. pastatų paskirties keitimo atvejais (keičiant pastato paskirtį; padalijant ar atidalijant pastatą į du ar daugiau pastatų, juos formuojant kaip atskirus nekilnojamojo turto kadastro objektus, kai bent vieno iš naujai formuojamų pastatų paskirtis kitokia, negu buvusio prieš padalijimą ar atidalijimą pastato paskirtis; sujungiant į vieną pastatą du ar daugiau sublokuotų pastatų, jį suformuojant kaip atskirą nekilnojamojo turto kadastro objektą, kai po sujungimo pastato paskirtis kitokia, negu bent vieno iš sujungiamų pastatų paskirtis; atliekant dviejų ar daugiau sublokuotų pastatų amalgamaciją, keičiant bent vieno pastatų paskirtį arba atliekant skirtingų paskirčių pastatų amalgamaciją) tikrinama, ar:


2.1. privaloma keisti pagrindinę žemės sklypo naudojimo paskirtį, naudojimo būdą ar pobūdį;


2.2. naujai suformuoti pastatai gali būti naudojami kaip atskiri nekilnojamieji daiktai, t. y. numatyti atskiri įėjimai į šiuos pastatus, atskirtos (esant reikalui, įrengtos naujos) inžinerinės sistemos ir kt.;


2.3. projektą pasirašė turintys teisę pasirašyti tokius projektus asmenys.

_________________

13 priedas

(Rašytinio pritarimo forma)

_________________________________________________________________

(subjekto  pavadinimas)

RAŠYTINIS PRITARIMAS STATINIO PROJEKTUI

20 ___ m. _____________ _____ d. Nr. _____

__________________

(vieta)

STATINIO PROJEKTUI ___________________________________________________

(statinio projekto pavadinimas, Nr., parengimo metai)

______________________________________________________________________________ ,

kurį parengė projektuotojas _________________________________________________ ,

(fizinio asmens vardas, pavardė; juridinio asmens teisinė forma, pavadinimas, kodas, registras, kuriame kaupiami ir saugomi duomenys apie juridinį asmenį)

projekto vadovas ___________________________________________________________ 

(vardas, pavardė, teisę eiti projekto vadovo pareigas suteikiančio dokumento pavadinimas, Nr., išdavimo data, galiojimo data)

ir kuriam raštu pritarė šie subjektai:

1. _______________________________________________________________________ ; 

(subjekto pavadinimas, rašytinio pritarimo Nr., data)

2. _______________________________________________________________________ ; 

3. _______________________________________________________________________ ,

PRITARIAMA.

ŠIS DOKUMENTAS 

turinčiam statytojo teisę asmeniui  ______________________________________________

(fizinio asmens vardas, pavardė, asmens kodas; juridinio asmens pavadinimas, teisinė forma,

 juridinio asmens kodas, registras, kuriame kaupiami ir saugomi duomenys apie juridinį asmenį) 

statybos vietoje _____________________________________________________________

(žemės sklypo kadastrinis Nr., adresas)

SUTEIKIA TEISĘ:

1. statyti naują (-us) statinį (-ius):

1.1. ______________________________________________________________________ ;

2. rekonstruoti statinį (-ius):

2.1. ______________________________________________________________________ ;

3. atlikti šio (šių) statinio (-ių) kapitalinį remontą:

3.1. ______________________________________________________________________ ;


4. atlikti šio (šių) statinio (-ių) paprastąjį remontą:

4.1. ______________________________________________________________________ ;

5. griauti statinį (-ius):

5.1. ______________________________________________________________________ ;

6. pakeisti šio (šių) statinio (-ių) / patalpos (-ų) paskirtį:

6.1. ______________________________________________________________________ .

Pastabos: 

1. Prašymo 1 punkto papunkčiuose nurodoma statinio pagrindinė naudojimo paskirtis, statinio kategorija, data, iki kada statinys turi būti nugriautas (jei prašoma nustatyti statinio laikino naudojimo terminą).

2. Prašymo 2, 3, 4, 5 ir 6 punktų papunkčiuose nurodoma statinio (patalpos) pagrindinė naudojimo paskirtis (esama ir būsima, jei paskirtis keičiama), statinio kategorija, statinio unikalus Nr. 

Šio dokumento 1 punkte nurodytų pastatų rodikliai

	Pagrindinė naudojimo paskirtis
	Pastatų skaičius
	Butų skaičius
	Bendrasis plotas, m2
	Naudingasis plotas, m2
	Tūris,

m3

	Gyvenamoji:
	
	
	
	
	

	
	
	
	
	
	

	
	
	
	
	
	

	Negyvenamoji:

	
	
	×
	
	×
	

	
	
	×
	
	×
	

	
	
	×
	
	×
	


Rašytinį pritarimą išdavė      _______________                   ____________      ________________

                                                 (pareigos) 
     (A. V.)                   (parašas)
           (vardas, pavardė)     

__________________

